### Ministry of Social Development Logo New Zealand Government Logo

Pepameka

Te Tahua Manaaki Hapori Oranga Hauātanga

Ka āhei te hunga hauā me ō rātau whānau i tino pā kinotia e te KOWHEORI-19 ki te tono ināianei ki ētahi kaiwhakarato o te rohe mō ngā tautoko pūtea mā te tahua Manaaki Hapori Oranga Hauātanga.

* [Te kimi i tētahi kaiwhakarato i tō rohe](https://msd.govt.nz/about-msd-and-our-work/covid-19/care-in-the-community-welfare-response/successful-applicants-for-cicdwf-funding.html)

Ina kitea e koe he kaiwhakarato, ka mahi tahi me koe kia mōhio ai he aha ngā āwhina e hiahia ana koe. E ai ki ō hiahia ka whiwhi pea koe i ngā pūtea hāngai, ka hokona mai pea rānei e te kaiwhakarato ngā ratonga, pūrere, utauta rānei māu.

Ko te mea ka tino āwhinatia ko:

* te hono ki ngā kōtuinga pāpori me ngā hapori
* ngā tautoko i ngā whānau o tētahi tangata hauā
* ngā whakatūpato hei ārai i te pānga ki te KOWHEORI-19
* te hono ki ngā kōtuinga tautoko.

**Kāore** e whakaaetia te pūtea mō te:

* Ngā tautoko e whakaratoa ana e te ratonga Community Connector
* Ngā utu haere tonu, pērā i ngā ohaurunga
* Ngā mea kua hokona kētia
* Kai (ka taea e koe ēnei te tiki mā te “Kaupapa Hapori Rato Kai” me te “Takuhe Hiahia Motuhake” mō te kai)
* Te hoko rawa moni
* Te hoko i tētahi waka
* Waipiro, hikareti, tupeka, ngā hua rehutupeka rānei
* Ngā hua Lotto
* Ngā kaupapa petipeti.

He whāiti ngā pūtea, ka āhei ia tangata hauā i roto i tētahi whānau te tono atu ki te $2,000 te mōrahi i te wā e wātea ana te pūtea.

Ka kitea e koe ētahi atu mōhiohio kei te [paetukutuku a MSD](https://www.msd.govt.nz/about-msd-and-our-work/covid-19/care-in-the-community-welfare-response/care-in-the-community-disability-welfare-fund.html).

Pātai me Ngā Whakautu mai i te tirohanga hapori, tangata hauā me te whānau

P: Me pēhea taku whiwhi tautoko?

Kei te whārangi tukutuku a MSD tētahi rārangi o ngā kaiwhakarato whai pūtea katoa. E ahei ana koe ki te whakapā atu ki te whakahaere e tino tautoko ana i ō hiahia.

P: Me whakaatu ahau i te whakaaturanga hokotanga?

Ka whakamātau ngā kaiwhakarato ki te whakarite ka whakatūturitia ngā hokotanga, engari ehara tēnei i te whakaritenga.

P: Me whakatūturu ahau i taku hauātanga?

Kāo. Ko tō hiahia me te rongoā ka whakaritea i te taha o te kaiwhakarato.

P: Ka aha mēnā he nui atu i te kotahi te tangata hauā i tōku whānau?

E wātea ana ngā tautoko mā ia tangata hauā i roto i tētahi whānau. Mēnā he neke atu i te kotahi kei tō whānau, kei te āhei atu rātau ki aua rahinga tautoko ōrite.

P: Ka āhei ahau ki te hoko mea kua whiwhi pūtea kē ahau, kua hokona kētia mai e au?

Kāo. Tē taea te whakamahi pūtea mō ngā mea kua hokona kētia mai, ngā taonga, ngā ratonga rānei e whiwhi pūtea kē ana koe.

P: Ka taea te whakamahi ngā pūtea tautoko hei utu i ngā whakapaunga utu tōmua, ā tōna wā rānei?

Ko ngā pūtea mō ngā hiahia kē onāianei o te tangata hauā me te whānau, kaua ō rātau hiahia mō ā muri ake.

P. He tepenga taipakeke anō mō te hunga hauā me te whānau whiwhi tautoko mō tētahi kaiwhakarato ka puta mai i ēnei pūtea?

Kāore he tepenga taipakeke.

P. Ka taea e te tangata hauā, whānau rānei te whiwhi i te tahua Manaaki Hapori Oranga Hauātanga mai i ngā kaiwhakarato neke atu i te kotahi?

Kāo. Ka whakarite ngā kaiwhakarato o te pūtea ka whiwhi pūtea te tanata hauā me te whānau mai i te kaiwhakarato kotahi anake.